**PREDDIPLOMSKI SVEUČILIŠNI STUDIJ ARHITEKTURE I URBANIZMA**

**Obavijest o dodatnoj provjeri znanja, vještina i sposobnosti**

Dodatna provjera znanja, vještina i sposobnosti (prijemni ispit) za upis na Preddiplomski sveučilišni studij arhitekture i urbanizma održat će se u **ponedjeljak 01. srpnja 2019.** u prostorijama zgrade Građevinskog i arhitektonskog fakulteta Osijek, Vladimira Preloga 3 u sveučilišnom kampusu.

Predviđeno vrijeme trajanja je od **8.30 do 16.30 sati** u što su uključene i potrebne pauze.

Svi uredno prijavljeni pristupnici trebaju biti **u velikoj dvorani 0.3 u prizemlju u 8.30** sati gdje će im se obratiti dekan, a nakon toga će dobiti osnovne upute o prijemnom ispitu i satnici.

Provjere znanja, vještina i sposobnosti potrebnih za studij arhitekture i urbanizma uključuju:

1. Test provjere opće kulture (9.15-10.15 h)
2. Test provjere sposobnosti percepcije prostora (10.30-12.00 h)
3. Test provjere likovnih i grafičkih sposobnosti (13.00-15.30 h)

Rezultati prijemnog ispita biti će objavljeni najkasnije do **05. srpnja 2019.** u 13.00 sati.

Svi pristupnici trebaju ponijeti sljedeće dokumente i pribor:

* identifikacijski dokument (važeća osobna iskaznica ili putovnica)
* grafitna drvena olovka tvrdoće B do 4B i odgovarajuća gumica za brisanje.

Listove za odgovore i papire za crtanje pristupnici će dobiti na licu mjesta.

Za vrijeme provjere znanja, vještina i sposobnosti nije dopušteno korištenje mobitela, kalkulatora, prijenosnih računala i sličnih uređaja.